Komisijos sprendimas
2001 m. gruodžio 27 d.
išdėstantis tyrimo parametrus ir nustatantis simbolių sistemą bei pavyzdines duomenų, susijusių su tam tikrų vaismedžių rūšių sodinių tyrimais, transkribavimo į kompiuteriu apdorojamą informaciją taisykles
(pranešta dokumentu Nr. C(2001) 4626)
(2002/38/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1976 m. liepos 20 d. Tarybos direktyvą 76/625/EEB dėl statistinių tyrimų, kuriuos turi atlikti valstybės narės, siekdamos nustatyti tam tikrų rūšių vaismedžių sodinių galimą derlingumą [1], ypač į jos 4 straipsnio 2 ir 4 dalis,
kadangi:
(1) Priemonės, kuriomis Komisija turi išanalizuoti tam tikrų vaismedžių rūšių sodinių tyrimo rezultatus ir būtinybė racionaliai panaudoti tas priemones reikalauja, kad būtų tiksliai apibrėžta su šiomis priemonėmis suderinama kompiuteriu apdorojama informacija ir kad būtų sukurtas tipinis duomenų transkribavimo į kompiuteriu apdorojamą informaciją formatas.
(2) Tam tikrose ūkininkavimo srityse yra vienodos klimatinės ir agronominės sąlygos, pakankamai reikšmingai atitinkančios vaisių derlingumo iš vieno hektaro vienodumą; tyrimo rezultatų pritaikymas kiekvienai ūkininkavimo sričiai padidina vidutinės trukmės ūkininkavimo prognozių tikslumą; bus nustatytos šių ūkininkavimo sričių ribos.
(3) Būtina ištirti technines charakteristikas, kurios, užtikrinant, kad statistiniai duomenys būtų nuolat pritaikomi prie ekonominių sąlygų, tikėtina, kad keisis.
(4) Šiame sprendime numatytos priemonės atitinka Žemės ūkio statistikos nuolatinio komiteto, įsteigto Tarybos sprendimu 72/279/EEB [2], nuomonę,
PRIĖMĖ ŠĮ SPRENDIMĄ:
1 straipsnis
Ūkininkavimo plotų ribos, kurios turėtų būti nustatytos, bei atitinkami jų kodai yra išdėstyti šio sprendimo I priede.
2 straipsnis
Direktyvos 76/625/EEB 2 straipsnio 1 dalies B punkte nurodytos pasodintų medžių statistinės amžiaus grupės yra išvardytos šio sprendimo II priede.
3 straipsnis
Direktyvos 76/625/EEB 2 straipsnio 1 dalies A punkte nurodytos vaisių rūšys ir veislės yra išvardytos šio sprendimo III priede.
4 straipsnis
Direktyvos 76/625/EEB 2 straipsnio 1 dalies C punkte nurodytos realiojo apsodinto ploto, medžių skaičiaus, sodinių tankumo statistinės klasės yra išvardytos šio sprendimo IV priede.
5 straipsnis
Direktyvos 76/625/EEB 4 straipsnyje nurodytų duomenų transkribavimo į kompiuteriu apdorojamą informaciją kodai turi atitikti apibrėžimą, pateiktą šio sprendimo V priede.
6 straipsnis
Šis sprendimas skirtas valstybėms narėms.
Priimta Briuselyje, 2001 m. gruodžio 27 d.